- Hindi News
- National
- रामदेव कॉलेज में मोटिवेशनल सेमीनार, देश की व्यवस्था संस्कृति पर छात्रों ने पूछे सवाल
रामदेव कॉलेज में मोटिवेशनल सेमीनार, देश की व्यवस्था संस्कृति पर छात्रों ने पूछे सवाल
परीक्षाओं में पारदर्शिता के साथ जल्दी आए परिणाम : कुमावत
पाली| प्रतियोगीपरीक्षाओं में पारदर्शिता होना जरुरी है। पारदर्शिता के साथ परिणाम को जल्द घोषित करने से युवाओं को फायदा पहुंचाया जा सकता है। यह बात सोमवार को पाली पहुंचे आरपीएससी के पूर्व चेयरमैन महेंद्र कुमावत ने कही। मूलत: रायपुर तहसील के पिपलिया कलां के रहने वाले कुमावत नया गांव स्थित रामदेव कॉलेज में मोटिवेशनल सेमीनार में बतौर वक्ता यहां पहुंचे थे। दैनिक भास्कर से हुई विशेष बातचीत में उन्होंने कहा कि वर्ष 2011 में आरपीएससी के निकलने वाली विभिन्न प्रतियोगी परीक्षाओं में कई बदलाव किए थे।
80की जगह हमने बनाए 4 पेपर, बारकोड नियम भी लागू किया : उन्होंनेबताया कि आरपीएससी के करीब 80 पेपर को कम कर मात्र 4 पेपर तैयार करवाए थे। बारकोड का नियम भी पहली बार लागू किया गया। यह सारा काम पारदर्शिता के लिए किया गया। इसका रिजल्ट भी मिला है। अभी भी कई बदलाव जरुरी है। उन्होंने आरपीएससी के परीक्षाओं के परिणामों पर लगे स्टे के प्रश्न के बारे में बताया कि वर्ष 2007 से 2010 तक कई परीक्षाओं के परिणाम और परीक्षाओं पर स्टे लगे हुए थे। निश्चित रूप से कई खामियां थी। वर्ष 2001 में उन खामियों को पूरा कर एक साथ कार्य किया था, जिसका युवाओं को काफी फायदा मिला। युवाओं को फायदा पहुंचाने के लिए परीक्षाओं में पारदर्शिता के साथ परिणाम में हो रही देरी को रोकना जरुरी है।
यंगर्सऑफिसर सीनियर्स के नॉलेज में असमानता : उन्होंनेप्रश्न पत्र बनाने वाले सीनियर्स पर उठे रहे सवाल पर कहा कि आरपीएससी में आज भी प्रश्न पत्र सीनियर्स बनाते है। कई सीनियर्स निरंतर पढ़ाई नहीं करने से उनका नॉलेज यंगर्स ऑफिसर के बराबर नहीं हो पाता है। इसी कारण कई बार प्रश्न पत्र बनने के बाद युवाओं द्वारा उन पर सवाल खड़े किए जाते है। यह बहुत बड़ी विडंबना है। इसमें थोड़ा बदलाव करना चाहिए। उन्होंने कहा कि पूरे देश में परीक्षा परिणामों में सबसे ज्यादा स्टे राजस्थान में लगे हुए है।
पाली. सेमीनार को संबोधित करते कुमावत। फोटो| भास्कर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva bho_Deva